**Изх. № 30-9031-1#1/ 02.05.2017 г.**

**ДО ВСИЧКИ ЗАИНТЕРЕСОВАНИ ЛИЦА**

**Относно:** Получено искане за разяснения по чл. 33, ал. 1 от ЗОП

**УВАЖАЕМИ ДАМИ И ГОСПОДА,**

На основание чл. 33, ал. 2 и ал. 4 от Закона за обществените поръчки и във връзка с постъпило запитване, предлагаме на Вашето внимание следното разяснение, относно открита процедура за провеждане на обществена поръчка с предмет: **„Надграждане на интелигентната транспортна система по проект „Интегрирана система за градски транспорт на гр. Русе – Етап втори“, инвестиционен приоритет „Интегриран градски транспорт“ по Оперативна програма „Региони в растеж 2014-2020“,** с уникален номер в Регистъра по обществените поръчки 00115-2017-0010.

**ВЪПРОС 1:**

**В „Документацията за участие", в Част II. „Методика за определяне на комплексната оценка иа офертата", т. 1 „Характеристика, относима към организацията и професионалната компетентност на персонала, осъществяващ дейността", буква „Б"** „относно професионалната компетентност на персонала, на който е възложено изпълнението на поръчката, като минимум:" Възложителят е посочил, че участникът следва да предложи в своето техническо предложение експерти със следната професионална компетентност:

* Ръководител проект;
* Експерт "Видеонаблюдение";
* Експерт "Електро инженер";
* Експерт "Инженер компютърни системи"
* Експерт по ЗБУТ.

*Необходимо ли е участникът да приложи към своето техническо предложение документи, удостоверяващи образованието и професионалната квалификация на предложените от него експерти - например дипломи, биографии, препоръки, удостоверяващи участието им в проекти?*

**ОТГОВОР:**

**На стр. 77 от Документацията за участие в процедурата е записано:** (ВАЖНО! Освен информация за доказване на изискванията към експертите, подлежащи на оценка, следва да се представят и документи към настоящото предложение за изпълнение на поръчката, доказващи образованието, правоспособността, квалификацията, специфичен професионален опит и участието в определен брой идентични/сходни договори/услуги/проекти/дейности на всеки един от посочените експерти!!!)
Възложителят ще приеме диплома, сертификат, удостоверение, препоръка и/или други по преценка на участника, безспорно доказващи наличието на знания, получени чрез образование или допълнителна квалификация, и/или на умения, усвоени в процеса на упражняване на определена длъжност или позиция в изпълнение на трудови, служебни или граждански правоотношения.

**ВЪПРОС 2:**

**В „Документацията за участие", в Част** II. **„Методика за определяне на комплексната оценка на офертата", т. 1 „Характеристика, относнма към организацията и професионалната компетентност на персонала, осъществяващ дейността", буква „Б"** „относно професионалната компетентност на персонала, на който е възложено изпълнението на поръчката, като минимум:" Възложителят е посочил, че един от необходимите експерти за изпълнение на поръчката е експерт „ЗБУТ'\ **Въпрос №** *2:* Необходимо ли е предложеният от участника експерт да притежава удостоверение за завършил/завършила курс „Длъжностно лице по безопасност и здраве в строителството" във връзка с Наредба № РД-07-2 от 16 декември 2009 г. за условията и реда за провеждането на периодично обучение и инструктаж на работниците и служителите по правилата за осигуряване на здравословни и безопасни условия на труд?

**ОТГОВОР:**

 Да.

**Забележка:** Настоящото разяснение е неразделна част от документацията за провеждане на обществената поръчка.

**ПЛАМЕН СТОИЛОВ /п/**

*Кмет на Община Русе*

**Вярно с оригинала, подписан на хартия!**

**Подписът е заличен на основание чл. 42 ал. 5 от ЗОП и чл. 2 ал. 2 т. 5 от ЗЗЛД.**